หุ้นไทยคมร่วงตามคาด
นักลงทุนพร้อมใจเทขายหุ้นไทยคมส่งผลราคาร่วง 0.30 บาท &nbsp;นักลงทุนพร้อมใจกันเทขายหุ้นบริษัทไทยคม(THCOM)&nbsp; เช้าวันนี้ ส่งผลให้ราคาซื้อขายล่าสุดอยู่ที่ 5.95 บาท ลดลง&nbsp; 0.30 บาทคิดเป็น&nbsp; 4.80%&nbsp; เนื่องจากเป็นวันแรกที่นักลงทุนจะต้องวางเงินสดทั้ง 100%ก่อนสั่งซื้อหุ้นตัวนี้(แคชบาลานซ์)&nbsp; โดยไม่สามารถใช้สินเชื่อหรือหักกลบค่าซื้อค่าขายหุ้นในวันเดียวกันได้(เน็ตเซทเทิลเมนท์) ทำให้แรงเก็งกำไรหายไป
21 มิ.ย. 2553

นักลงทุนพร้อมใจเทขายหุ้นไทยคมส่งผลราคาร่วง 0.30 บาท  นักลงทุนพร้อมใจกันเทขายหุ้นบริษัทไทยคม(THCOM)  เช้าวันนี้ ส่งผลให้ราคาซื้อขายล่าสุดอยู่ที่ 5.95 บาท ลดลง  0.30 บาทคิดเป็น  4.80%  เนื่องจากเป็นวันแรกที่นักลงทุนจะต้องวางเงินสดทั้ง 100%ก่อนสั่งซื้อหุ้นตัวนี้(แคชบาลานซ์)  โดยไม่สามารถใช้สินเชื่อหรือหักกลบค่าซื้อค่าขายหุ้นในวันเดียวกันได้(เน็ตเซทเทิลเมนท์) ทำให้แรงเก็งกำไรหายไป 
นอกจากนี้การเจรจาขอซื้อดาวเทียมคืนของรัฐบาลก็ยังไม่มีความคืบหน้า เพราะจะต้องรอพิจารณาในเรื่องกฎหมายของกระทรวงไอซีทีเสียก่อน จึงไม่มีข่าวดีกระตุ้น ขณะเดียวกันนักวิเคราะห์ ก็แนะนำให้หลีกเลี่ยงเข้าไปลงทุนหรือเก็งกำไร รวมถึงสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) และตลาดหลักทรัพย์แห่งประเทศไทย(ตลท.) อยู่ระหว่างการตรวจสอบการซื้อขายหุ้นว่ามีการใช้ข้อมูลภายในเรื่องการไปเจรจาขอซื้อคืนดาวเทียมจากกลุ่มเทมาเสกถึงสิงคโปร์ หรือไม่ ส่งผลให้นักลงทุนรายใหญ่ไม่เข้าไปซื้อขายเพราะเกรงว่าอาจจะถูกลากไเข้าไปเกี่ยวข้องด้วย
ที่ผ่านมา ราคาหุ้นไทยคมปรับตัวขึ้นแรง ซึ่งในช่วงที่ตัวแทนรัฐบาลไปเจรจากับกลุ่มเทมาเสกประมาณกลางเดือนเม.ย. ราคาซื้อขายที่บริเวณ 5 บาท และวันที่ข่าวดีเรี่องการขอซื้อคืนดาวเทียมออกมาวันที่ 14 มิ.ย. ราคาทะยานชนเพดานสูงสุด 30%  ปิดที่ 7.05 บาท
ใครรู้ข่าวแล้วซื้อดักไว้รอขายเมื่อวันที่ข่าวดี จะมีกำไรประมาณ 40%